CELEX: 62005CO0420
Language: hu
Date: 2007-05-15 00:00:00
Title: A Bíróság (hetedik tanács) 2007. május 15-i végzése. # Ricosmos BV kontra az Európai Közösségek Bizottsága. # Fellebbezés - Vámkódex - Külső közösségi árutovábbítási eljárás - Behozatali vámok elengedése - Feltételek - Határidők betartása- Védelemhez való jog - Arányosság elve - A nyilvánvaló gondatlanság fogalma - Részben nyilvánvalóan elfogadhatatlan és részben nyilvánvalóan megalapozatlan fellebbezés. # C-420/05 P. sz. ügy

A Bíróság (hetedik tanács) 2007. május 15‑i végzése – Ricosmos kontra Bizottság
      (C‑420/05. P. sz. ügy)
      „Fellebbezés – Vámkódex – Külső közösségi árutovábbítási eljárás – Behozatali vámok elengedése – Feltételek – Határidők betartása – Védelemhez való jog – Arányosság elve – A nyilvánvaló gondatlanság fogalma – Részben nyilvánvalóan elfogadhatatlan és részben nyilvánvalóan megalapozatlan fellebbezés”
      1.                     Fellebbezés – Jogalapok – Jogi érveléssel alá nem támasztott jogalap – Elfogadhatatlanság (EK 225. cikk; a Bíróság alapokmánya,
            58. cikk, első bekezdés; a Bíróság eljárási szabályzata, 112. cikk, 1. §, c) pont) (vö. 64., 70., 116., 120., 161., 165–166. pont)
      2.                     Fellebbezés – Jogalapok – Az Elsőfokú Bíróság előtt felhozott jogalapok és érvek egyszerű megismétlése – Elfogadhatatlanság
            – A közösségi jog Elsőfokú Bíróság általi értelmezésének vagy alkalmazásának vitatása – Elfogadhatóság (EK 225. cikk; a Bíróság
            alapokmánya, 58. cikk, első bekezdés; a Bíróság eljárási szabályzata, 112. cikk, 1. §, c) pont) (vö. 71–72., 80–81., 90.,
            102., 112., 168. pont)
      3.                     Fellebbezés – Jogalapok – Először a fellebbezés keretében felhozott jogalap – Elfogadhatatlanság (vö. 74. pont)
      4.                     Fellebbezés – Új jogalapoknak az eljárás folyamán történő előterjesztése (a Bíróság eljárási szabályzata, 42. cikk, 2. § és
            118. cikk) (vö. 76., 137. pont)
      5.                     Az Európai Közösségek saját forrásai – Behozatali vámok visszatérítése vagy elengedése (2454/93 tanácsi rendelet, 905. cikk
            és 906B. cikk) (vö. 84–86. pont)
      6.                     Fellebbezés – Jogalapok – A tények és bizonyítékok mérlegelésének a Bíróság általi felülvizsgálata – Kizártság, kivéve az
            elferdítés esetét (EK 225. cikk; a Bíróság alapokmánya, 58. cikk, első bekezdés) (vö. 95–96., 105., 115., 119., 131., 142.,
            148., 158., 171. pont)
      7.                     Az Európai Közösségek saját forrásai – Behozatali vámok visszatérítése vagy elengedése (2913/92 tanácsi rendelet, 239. cikk,
            (1) bekezdés) (vö. 113–114., 118., 121–122., 134–136., 138., 143–144. pont)
      8.                     Fellebbezés – Jogalapok – Az Elsőfokú Bíróságnak a költségek tárgyában hozott határozata ellen irányuló jogalap – Az összes
            többi jogalap elutasítása esetén való elfogadhatatlanság (a Bíróság alapokmánya, 58. cikk, második bekezdés) (vö. 174. pont)
      Tárgy
      
         Fellebbezés az Elsőfokú Bíróság (első tanács) T‑53/02. sz., Ricosmos BV kontra Bizottság ügyben 2005. szeptember 13‑án hozott
                  ítélete ellen, amelyben az Elsőfokú Bíróság elutasította a 2001. november 16‑i bizottsági határozat (REM 09/00) megsemmisítése
                  iránti keresetet, amely határozatban a Bizottság értesítette a holland hatóságokat, hogy elutasítja a behozatali vámok elengedését
                  egy Cseh Köztársaságba irányuló cigarettaszállítmány tekintetében azzal az indokkal, hogy a harmadik személyek által a külső
                  közösségi árutovábbítási eljárás keretén belül elkövetett csalás nem jelent olyan különleges esetet, amely megalapozza a behozatali
                  vámok elengedését.
               
            Rendelkező rész
      1)         A Bíróság a fellebbezést elutasítja.
      2)         A Bíróság a Ricosmos BV‑t kötelezi a költségek viselésére.